Mount Tyree

Mount Tyree is en  hogen Barg in de Sentinel Range von de Ellsworthbargen, de na’n Mount Vinson, de mit siene  13 Kilometer in’n Noordwesten liggt, de tweethöögste Barg von de Antarktis is. Mount Tyree liggt in Ellsworthland, Westantarktika.

 Geschicht 

Mount Tyree is in’n Januar 1958 bi en Opklärungsfloog von dat US-Navy-VX-6-Geswader opdeckt worrn. In’n sülven Maand hett em de Marie Byrd Land Traverse Party karteert. De Barg is na Kunteradmiraal David Merrill Tyree (1904–1984) nöömt, de von’n 14. April 1959 bet 26. November 1962 Befehlshebber von de U.S. Naval Support Force in de Antarktis weer. De Barg kunn toeerst in dat Johr 1967 dör Maten von en Expeditschoon ünner Leid von Nicolas Clinch (* 1930) bestegen warrn. De sülve Expeditschoon hett ok Mount Vinson, Mount Shinn (4661 m) un Mount Gardner (4587 m) toeerst bestegen. Düsse Expeditschoon harr dormit de veer höögsten Bargen von de Antarktis bestegen. Mit’n Long Gables (4150 m) un den Mount Ostenso (4180 m) sünd se ok noch op twee annere Bargen toeerst rop.

As tweethöögsten Barg in Antarktika tellt Mount Tyree to de Seven Second Summits. Jüst as vele von düsse Bargen gellt he as sworer to bestiegen as sien höger Pendant, de Mount Vinson. Kleddertechnisch feddert de blots 40 Meter siedere Mount Tyree mehr. Dor kummt noch to, dat he düüdlich slechter för Bargstiegers togänglich is as de Mount Vinson, de as een von de Seven Summits populär worrn is. Bet 2007 is Mount Tyree blots söven Maal bestegen worrn, wieldes bet dorhen al wied över dusend Bargstiegers op’n Mount Vinson weren. 

+ Opstiegen (Stand: 2012) Nr.  Johr  Deelnehmers 1 1967 Barry Corbet, John Evans 2 1985 Mugs Stump 3 1997 Antoine Chayrol, Antoine de Choudens  4 1997 Conrad Anker, Alexander Lowe 5 2012  Hans Kammerlander, Robert Miller, Christian Stangl

 Galerie 

 Footnoten 

 Weblenken 


Kategorie:Barg in de Ellsworthbargen
Kategorie:Sentinel Range
Kategorie:Ellsworthland